《采桑曲》
明代·宋璲

桑芽露春微似粟，小姑把蚕试新浴。
素翎频扫细于蚁，嫩叶纤纤初上指。
朝采桑，暮采桑，采桑不得盈顷筐。
羞将辛苦向姑语，妾命自知桑叶比。
家中蚕早未成眠，大姑已卖新丝钱。
岸上何人紫花马，却欲抛金桑树下？

作者简介：（1344—1380）浙江浦江人，字仲珩。宋濂次子。工诗，善书。洪武九年，召为中书舍人。坐胡惟庸党死。